Dzeržynovo dvaras

Dzeržynovo dvaras, arba Dzeržynovas (, ) – buvęs nedidelis Dzeržynskių giminės dvaras su ūkiu (apie 100 ha), esantis Baltarusijoje, Minsko srityje. Šiuo metu priklauso Stolpcų rajonui, Petrilovičių kaimui,https://globustut.by/petrilovic/  yra už 15 km į pietvakarius nuo Ivenčiaus miestelio, prie Usos upės. Dzeržynovas yra revoliucionieriaus, ČK (TSRS Ypatingojo komiteto) įkūrėjo Felikso Dzeržynskio (1877–1926) gimtinė. Atkurtas kaip kultūros ir istorijos paminklas, įsteigtas memorialinis muziejus.
miniatiūra|220px|left|Prieškario nuotrauka
miniatiūra|220px|left|Sodybos teritorija
miniatiūra|220px|left|Senojo namo pamatai su atminimo lenta

 Istorija 

Pradžioje buvo Ožemblovskių giminės dvaras. 1830–aisiais vienintelei jo paveldėtojai Antaninai Ožemblovskai ištekėjus už Dzeržynskio, jį imta vadinti Dzeržynovu.

Dzeržynskiai kurį laiką dvarą nuomojo (iki 1875) m. 1877 m. čia gimė „Geležinis Feliksas“.http://www.savaite.lt/ar-zinai-kad/verta-zinoti/1795-kruvinasis-gelezinis-feliksas-slovinamas-iki-siol.html Dvarą žiūrėjo tėvas Edmundas Dzeržynskis (1838–1882), neturtingas bajoras, matematikos mokytojas, kilęs iš Ašmenos, motina buvo iš dvarininkų, profesoriaus duktė Elena Januševičiūtė (1849–1896).

Dvarvietėjė žuvo du Felikso broliai: Stanislavas (jį 1917 m. liepos mėn. nušovė iš fronto grįžtantys ar dezertyravę rusų kareiviai) ir Kazimieras (nužudytas vokiečių 1943 m. už dalyvavimą pasipriešinimo veikloje). Be to, vokiečiai už pogrindinę veiklą dvarą sudegino. Geografijos žinyne  dvaras anksčiau vadintas Oziembłowohttp://dir.icm.edu.pl/pl/Slownik_geograficzny/Tom_VII/785, senuose žemėlapiuose pažymėtas „Ožemblovskių palivarku“.

 Dvaro sodybos atkūrimas 

1963 m. Baltarusijos TSR Ministrų Tarybos potvarkiu Dzeržynovo sodyba su 80 ha aplinkine teritorija paskelbta nacionaliniu paminklu. 1972 m. čia atsidarė memorialinis kompleksas –  1957 m. įkurto Ivenčiaus F. Dzeržynskio muziejaus filialas. 1870-aisiais statytą dvarą su ūkiniais trobesiais 1943 m. vasarą per baudžiamąją operaciją buvo sudeginusi vokiečių kariuomenė. 2001 m. Nepriklausomų valstybių sandraugos šalių specialiosios tarnybos nusprendė dvarą atstatyti ir įkurti Dzeržynovo memorialinį kompleksą. Rusijos ir Baltarusijos specialiosios tarnybos, Baltarusijos bankas suteikė finansinę paramą, 2004 m. atstatant gyvenamąjį namą su mansarda ir dalį kitų sodybos statinių. Jame pradėjo veikti F. Dzeržynskiui skirtas muziejus, kuriame saugomi vertingi dokumentai, asmeniniai daiktai.

Dzeržynove kasmet per F. Dzeržynskio gimimo dieną prisaikdinami jauni Baltarusijos valstybinio saugumo komiteto pareigūnai.

 Šaltiniai 

Kategorija:Baltarusijos dvarai
Kategorija:TSRS specialiosios tarnybos